**אורלי וויינשטיין** (נולדה ב-11 ביוני 1966) היא רופאה ישראלית מומחית במחלות עיניים ובמינהל רפואי, מרצה בכירה לרפואה באוניברסיטת בן-גוריון, אשר כיהנה בתפקידים בכירים בשרות הצבאי והציבורי. שירתה בצה"ל כקצינה בשירות קבע ושוחררה בדרגת סגן אלוף.

ביוגרפיה
--------

וויינשטיין נולדה ב-1966 בבאר שבע. למדה לימודי רפואה באוניברסיטה העברית בירושלים, אותם סיימה ב 1991. בנוסף, סיימה לימודי תואר שני באוניברסיטת בן-גוריון בנגב במחלקה למדיניות וניהול מערכות בריאות. את התמחותה במחלות עיניים ביצעה במחלקת עיניים במרכז הרפואי האוניברסיטאי סורוקה ואת תת-ההתמחות במינהל רפואי ביצעה במשרד הבריאות ובבית החולים האוניברסיטאי סורוקה, והיא בעלת רישיונות בשני תחומים אלה מטעם משרד הבריאות.

ד"ר וויינשטיין ביצעה מגוון תפקידים בצה"ל ובמערכת הבריאות הישראלית. בנוסף משמשת כמרצה בכירה באוניברסיטת בן-גוריון.

בשנת 2019 השתלמה בבית הספר לממשל באוניברסיטת הרווארד, במסגרת תוכנית המנהיגות הבכירה של קרן וקסנר.. 

בשנת 2018 עברה קורס דיני מכרזים במשרד האוצר, ובשנת 2022 השתתפה בתוכנית דירקטורים ומנהלים בכירים, בבית הספר לניהול קולר, אוניברסיטת תל אביב.

בשנת 2022 הצטרפה וויינשטיין לרשת 8400.

ב-3 בדצמבר 2024 נבחרה ווינשטיין נבחרה לאחת מ־50 המשפיעניות של גלובס לשנת 2024.

### פעילות במסגרת השירות הצבאי

במסגרת שירותה הצבאי שימשה במגוון תפקידים, בינהם קר"פ פעילה של פיקוד דרום ומפקדת מתקן רפואה אזורי דרום של חיל הרפואה, בין השנים 2007-2010.

אורלי וויינשטיין מטפלת בתינוקת שנפגעה בעיניה ברעידת האדמה והצונאמי בטוהוקו (2011)
ד"ר וויינשטיין השתתפה במשלחת הסיוע של צה"ל לאחר רעידת האדמה והצונאמי בטוהוקו.

### פעילות ציבורית

ווינשטיין שימשה כרופאה במספר מוסדות רפואיים ציבוריים כולל בצה"ל.

בין 1996 ל-2005 שימשה כרופאה מתמחה במחלקת עיניים במרכז רפואי אוניברסיטאי סורוקה, ולאחר מכן כרופאת עיניים בכירה במקום, ב-2006 מונתה למנהלת מרפאת עיניים במקום.

בסוף 2009, במסגרת התמחותה המינהל רפואי, שימשה כיועצת רפואית למנכ"ל משרד הבריאות ולאחר מכן כראש היחידה לניהול סיכונים במרכז הרפואי האוניברסיטאי סורוקה ובהמשך מונתה לסגנית מנהל המרכז.

בין השנים 2016 עד 2020, מיסדה, הקימה ועמדה בראש חטיבת המרכזים הרפואיים הממשלתיים במשרד הבריאות. במסגרת תפקידה היתה אחראית וויינשטיין על 24 בתי החולים הממשלתיים, המהווים כמחצית מעערכת האשפוז הישראלית.

ב-2020 עזבה את חטיבת מרכזים רפואיים לטובת תפקיד ראש חטיבת בתי החולים, וסמנכ"ל בשירותי בריאות כללית. במסגרת תפקידה אחראית וויינשטיין על 14 בתי החולים של כללית, המהווים כשליש ממערכת האשפוז היששראלית.

חברויות באגודות מקצועיות/מדעיות:

* 1996 - כעת, ההסתדרות הרפואית בישראל
* 1996- 2012 החברה הישראלית לרפואת עיניים
* 2012 - 2014 האיגוד האמריקאי לבטיחות מטופלים (ASPPS)
* 2014 - כעת, איגוד מנהלי בתי החולים, ישראל
* 2019 - כעת, קוהורט המנהיגות הבכירה של קרן וקסנר
* 2022 - כעת קוהורט 5, תוכנית 8400

ווינשטיין קיבלה את פרס מנכ"ל משרד הבריאות בלוגיסטיקה רפואית.

ווינשטיין קיבלה את פרס מנכ"ל משרד הבריאות בלוגיסטיקה רפואית וכן זכתה, בשנת 2020, באות המצויינות לסגל הבכיר של נציבות שירות המדינה.

### פעילות אקדמית

בנוסף לתפקידיה הציבוריים משמשת ד"ר וויינשטיין כמרצה בכירה באוניברסיטת בן גוריון.

פעילותה האקדמית כוללת הוראת רפואת עיניים לסטודנטים לרפואה ולמתמחים ברפואת עיניים, הנחיית סטודנטים לרפואה ולניהול מערכות בריאות לפרויקט גמר מחקרי, ממונה על קורס "ניהול בתי חולים", במחלקה למדיניות וניהול בריאות, באוניברסיטת בן גוריון (יחד עם פרופ' מיקי שרף).

קישורים חיצוניים
----------------

ויקישיתוף מדיה וקבצים בנושא **אורלי וויינשטיין** בוויקישיתוף
* ועדת הבריאות בנושא הצפון ד"ר אורלי וינשטיין סמנכ"לית כללית וראש חטיבת בתי החולים, סרטון בערוץ "ההסתדרות הרפואית", באתר יוטיוב (אורך: 24:14)
* האולפן השקוף אורלי ויינשטיין, סמנכ"לית וראש חטיבת בתי החולים, סרטון בערוץ "TheMarker Labels", באתר יוטיוב (אורך: 05:24)

הערות שוליים
------------

1. 1 2 3 4 5  אדריאן פילוט, כך הזמנו 14,000 מנשמים והשגנו 53, באתר כלכליסט, 13 באפריל 2020
2. ↑  נבחרת 50 המשפיעות על המשק לשנת 2024, באתר גלובס
3. ↑  בין 2006 ל-2007 עברה קורס פיקוד ומטה בצה"ל
4. ↑  ד"ר אורלי וויינשטיין, חברת סגל הפקולטה, מונתה בימים אילו לראש חטיבת המרכזים הרפואיים הממשלתיים במשרד הבריאות, באתר אוניברסיטת בן גוריון בנגב, ‏24 דצמבר 2015
5. ↑  ד"ר אורלי וויינשטיין נבחרה לתפקיד ראש חטיבת המרכזים הרפואיים הממשלתיים במשרד הבריאות, באתר משרד הבריאות, ‏17/12/2015
6. ↑  גדי גולן, "עכשיו אהיה האמא והאבא של הילדים", באתר ישראל היום, 29 במרץ 2013
7. ↑  גלית חתן, ‏מי הוביל את המהלכים החודש, באתר גלובס, 13 בספטמבר 2011
8. ↑  הסוף לתורים? מערכת טכנולוגית תתריע על תפוסה ותווסת עומסים בבתי החוליםDoctors Only, באתר דוקטורס אונלי Doctors Only, ‏10 באוקטובר 2019; אדריאן פילוט, בכירה במשרד הבריאות נגד ליצמן: קיצור התורים נכשל, באתר כלכליסט, 22 בינואר 2019; מיטל יסעור בית-אור, המרוץ לתפקיד מנכ"ל הכללית מתחמם: אלו המועמדים המובילים, באתר ישראל היום, 21 ביולי 2022
9. ↑  בזמן מגפת הקורונה ניהלה תקציב של למעלה מ-3 מיליארד שקל לקניית ציוד רפואי, ראו: אתר למנויים בלבד יוסי מלמן, חסמב"ה בימי קורונה? המוסד עושה יותר מדי רוח וצלצולים, באתר הארץ, 19 באפריל 2020
10. ↑  אדריאן פילוט, הקורונה פירקה את השדרה הניהולית של משרד הבריאות, באתר כלכליסט, 21 בספטמבר 2020
11. ↑  מיטל יסעור בית-אור, "אירוע מסוכן יותר ממחאת הטייסים": בכירי מערכת הבריאות קיימו שיחת חירום עם הרופאים ששוקלים לעזב לחו"ל, באתר ישראל היום, 26 ביולי 2023; מיטל יסעור בית-אור, לקראת טלטלה במערכת? לא רק איומים בעזיבה: מאות רופאים קיבלו הצעות לעבוד בחו"ל, באתר ישראל היום, 5 בספטמבר 2023
12. ↑  נכון לינואר 2024